kardosdrur/scandi-wiki huggingface dataset:
Vejrup

Vejrup er en by i Sydvestjylland med , beliggende 34 km syd for Grindsted, 26 km vest for Vejen, 12 km nordøst for Bramming og 27 km øst for Esbjerg. Byen hører til Esbjerg Kommune og ligger i Region Syddanmark.

Vejrup hører til Vejrup Sogn. I byen ligger Vejrup Kirke, der er grundlagt omkring år 1100.

Faciliteter 
Vejrup-afdelingen af Fortunaskolen har ca. 100 elever, fordelt på 0.–6. klassetrin, samt 10 lærere og 3 pædagoger. Skolen har også afdelinger i Bramming og Gørding, hvor eleverne fra Vejrup kan fortsætte på 7.–9. klassetrin, og i Årre. Børnehaven Snurretoppen er også en af 5 daginstitutioner under fælles ledelse i Bramming-området.

Vejrup-Endrup Fritidscenter har idrætshal til sport og store arrangementer, multisal til 140 spisende gæster, lille sal til 60 spisende gæster og mødelokale til 14 personer. Centret har aftale med Endrup Kro, som kan stå for arrangementet.

Vejrup har købmandsforretning i ny butik fra 2015. Vejrup ligger 3 km fra Esbjergmotorvejen. Sydtrafik giver byen busforbindelse med Esbjerg, Gørding, Holsted, Brørup og Vejen.

Historie 
I 1904 beskrives Vejrup således:"Vejrup (c. 1290: Withrup, c. 1340: Wythorp), delt i Nørre-, Sønder- og Vester-V., med Kirke, ved Landevejen, 2 Skoler (østre og vestre Sk.), Forsamlingshus (opf. 1886), Sparekasse (opr. 1874...Antal af Konti 183), Mølle, Andelsmejeri og Kro" Det var Nørre-Vejrup, der havde de nævnte faciliteter og senere udviklede sig til en by. Sønder- og Vester-Vejrup var kun spredte gårde og huse, og Vester-Vejrup var ikke engang nævnt på det høje målebordsblad fra 1800-tallet.

Stationsbyen 
Vejrup fik i 1916 jernbanestation på Diagonalbanen, som i 1920 blev fuldt udbygget mellem Randers og Esbjerg. Vejrup Station lå lige øst for Nørre-Vejrup, tæt ved kirken. Kroen blev flyttet hen til stationen.

Diagonalbanen indstillede persontrafikken i 1971, men fortsatte som godsbane mellem Bramming og Grindsted indtil 2012. Godsbanens formål blev at betjene Grindstedværket, så der var ikke ekspedition i Vejrup. "Veterantog Vest" under Dansk Jernbane-Klub anlagde træperroner og kørte veterantog på godsbanen indtil sporet blev lukket. Skinnerne ligger der endnu, men sporet er stedvis tilgroet. Stationsbygningen er bevaret på Stationsvej 2.

Noter

Eksterne kilder/henvisninger 

 Vejrup – byportal
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Esbjerg Kommune
Erich von Götha

Erich von Götha eller Erich von Götha de la Rosière (født Robin Ray 1924 i London) er en engelsk tegner, bedst kendt for den Markis de Sade-inspirerede albumserie The Troubles of Janice 1-4 og andre tilsvarende BDSM-tegneserier.

Han har også arbejdet under pseudonymerne Baldur Grimm, Janssens, Paula Meadows og Robbins.

Bibliografi 
 The Troubles of Janice 1
 The Troubles of Janice 2
 The Troubles of Janice 3
 The Troubles of Janice 4
 A Very Special Prison
 Family Feelings
 The education of Sophie
 Sweat, Tears & Reflections
 Janice
 The dream of Cecilia

Litteratur / kilder 
 Nicolas Barbano: Den perverse tusch (TM Tidens Mand nr. 1, 2004)

Eksterne henvisninger 
 Erich von Götha officiel hjemmeside 

BDSM
Kunstnere fra England
Tegneserietegnere
Øster Vedsted

Øster Vedsted er en lille by i Sydvestjylland med . Øster Vedsted er beliggende i Ribe Domsogn tre kilometer syd for Ribe og 33 kilometer sydøst for Esbjerg. Byen tilhører Esbjerg Kommune og er beliggende i Region Syddanmark.

Kilder 

Byer i Esbjerg Kommune
Tandrup (Bedsted Sogn)

Tandrup er en herregård beliggende i Bedsted Sogn. 

Hovedbygningen er ombygget ca. 1825 hvor den fik sit trefløjede anlæg. Den oprindelige bygning var firefløjet og i bindingsværk.
Voldgraven blev sløjfet og hovedbygningen ombygget ca. 1850. Ved ombygningen blev en portgennemgang sløjfet.

Herregården er omgivet af naturskønne omgivelser, såsom skove, søer og et fantastisk dyreliv.

På herregården findes der to lejligheder, hvor arvetageren til Tandrupgård, Sara Lilleøre Nielsen, bor sammen med sin kæreste og kat. På sigt er planen at arvetager Sara Lilleøre Nielsen med følge, flytter ned i snarligt moderniserede nabolejlighed.

Det skønnes, at hele herligheden vurderes til 53,5 mio danske kroner.

Ejere af Tandrup 
 1386	Peder Nielsen af slægten Bild
 1396 	Per Høg
 1413	Niels Eriksen Banner
 1424	Lage Rød
 1439	Bo Høg
 1485	Karen Høg
 1512	Niels Krabbe
 1520	Eiler Lykke
 1575	Jakob Lykke
 1625	Christoffer Gersdorff
 1630	Johan Rantzau
 1638	Frantz Rantzau
 1660	Helle Urne
 1688	Elisabeth Sophie og Dorte Rantzau
 1698	Elisabeth Rantzau
 1726	Christian Leth
 1737	Marie Charlotte Amalie Giedde
 1737	Poul v. Klingenberg
 1784	Peder Jørgensen af Ullerupgaard
 1799	Niels Willemoes
 1817	Poul Tøfting
 1847	Flere ejere, bl.a. Niels Munch Breinholt
 1848	Hans Ditlev Lützhøft
 1858	Jes Eske Christian Lützhøft
 1876 Anna Augusta Lützhøft gift Lützhøft
 1892	Hans Ditlev Henrik Lützhøft
 1946	Folmer Christian Eske Lützhøft
 1956 Hans Christian Preben Lützhøft
 1983 Hans Christian Lilleøre

Herregårde i Thisted Kommune
Herregårde i Thisted Amt
Lustrup

Lustrup kan henvise til flere stednavne i Danmark:
 Lustrup (Esbjerg Kommune) – landsby i Sankt Katharine Sogn, Esbjerg Kommune
 Lustrup (Herning Kommune) – bebyggelse i Skarrild Sogn, Herning Kommune

nl:Lustrup
Wahdat al-Wujud

Wahdat ul-Wujud (Arabisk: وحدة الوجود, Tyrkisk: Vahdet-i Vücud eller Varlığın Birliği) betyder "enhed af eksistens" eller "enhed af skabelse" og er betegnelsen for det panenteistiske gudssyn, som findes blandt nogle muslimer (hovedsageligt sufier). Ifølge dette syn, er universet en del af Gud. Med andre ord anses Gud som værende den eneste sandhed, og at al eksistens findes som en del af Gud. Ifølge denne overbevisning, er hele Guds skabelse er opstået fra ingenting `adim (عدم ikke-eksistens) til wujud (وجود eksistens).

Referencer 

Islam
Sufisme
Alevisme
Arabiske ord og vendinger
Vester Nebel

Vester Nebel kan henvise til flere stednavne i Danmark:
 Vester Nebel (Esbjerg Kommune) – landsby i Vester Nebel Sogn (Esbjerg Kommune)
 Vester Nebel (Kolding Kommune) – by i Vester Nebel Sogn (Kolding Kommune)
Th. Langs Seminarium

Th. Langs Seminarium blev grundlagt som privat lærerseminarium for kvinder i Silkeborg i 1894 og blev nedlagt i 1986.

Theodora Lang (1855–1935) havde lærerindeeksamen fra N. Zahles Seminarium og overtog i 1882 en privatskole i Silkeborg, og fra 1891 forberedte hun kvinder til forskolelærerindeeksamen. Dertil kom fra 1896 et kvindeseminarium og senere et gymnasium, således at den samlede betegnelse blev Th. Langs Skoler. Skolerne blev snart selvejende institutioner.

Det andet seminarium i byen, Silkeborg Seminarium fra 1886, blev også kaldt Vinters Seminarium efter forstanderen. Det var et fællesseminarium, dvs. for begge køn.

Ledere på Th. Langs Seminarium 
 1891–1927 Theodora Lang
 1927–1950 Karen Linderstrøm-Lang (1894-1950)
 1950-1972 Knud Gro-Nielsen
 1972-1979 Herluf Eriksen
 1979–1984 Bent Nielsen

Kendte lærere dimitteret fra Th. Langs Seminarium 
 1931 Meta Ditzel
 1952 Johannes Sole Pedersen
 1967 Anne Lilmoes
 1967 Henning Bergenholtz
 1970 Jørn Pedersen
 1978 Søren Schmidt
 1980 H.C. Maarup

Kilder og henvisninger

Seminarier
Etableret i 1891
Ophørt i 1986
Bygninger, konstruktioner og anlæg i Silkeborg
Uddannelse i Silkeborg
Sorte Svin

Sorte Svin er den kontroversielle selvbiografi af fodboldspilleren David Nielsen – hvori hans gøren og laden som professionel er beskrevet. Bogen høstede enorm medieomtale, bl.a. på grund af et påstået frivilligt nederlag og voldstrusler mod Arek Onyszko.

Selvbiografier
Fodboldens historie
Litteratur fra Danmark
Arthur Meulemans

Athur Meulemans (født 9. maj 1884 i Aarschot, Belgien, død 29. juni 1966 i Brussel, Belgien) var en belgisk komponist, dirigent og pianist.

Melumans studerede tidligt klaver privat hos lærere på sin hjemegn. Herefter studerede han komposition på Lemmensinstituut i Mechelen. Han har skrevet 15 symfonier og orkesterværker. Meulemans hører til en af Belgiens vigtigste komponister. Han har skrevet over 350 værker, hvor de fleste er orkesterværker. Han var i en periode dirigent for Bruxelles Filharmoniske Orkester.

Udvalgte værker 

 Symfoni nr. 1 (1931) - for orkester
 Symfoni nr. 2 (1933) - for orkester
 Symfoni nr. 3  "Pine Symfoni " (1933) - for orkester
 Symfoni nr. 4 (1935) - for blæsere og slagtøj
 Symfoni nr. 5 "Danse Symfoni" (1938) - for kvindestemme og orkester
 Symfoni nr. 6  "Hav Symfoni" (1940) - for  kontraalt,  kor og orkester
 Symfoni nr. 7 "Svaneliv" (1940)  - for orkester
 Symfoni nr. 8  "Efterårs Symfoni" (1942) - for solister, kor og orkester 
 Symfoni nr. 9 (1943) - for orkester
 Symfoni nr. 10 "Salmesymfoni" (1943) - for 2 fortællere,  solister, kor og orkester  
 Symfoni nr. 11 (1946) - for orkester
 Symfoni nr.  12 (1948) - for orkester
 Symfoni nr. 13 "Rembrandt Symfoni" (1951) - for orgel og orkester
 Symfoni nr. 14 (1954) - for orkester
 Symfoni nr. 15 (1960) - for orkester
 3 Sinfoniettas (1951, 1959, 1960) - for kammerorkester
 Cellokoncert (1920) - for cello og orkester
 Klaverkoncert (1941) - for klaver og orkester
 Violinkoncert (1942) - for violin og orkester
 Paukekoncert (1954) - for solopauker og orkester
 "Solnedgang" (19039 - for sopran og klaver
 "Hav cyklus" (1940) - for høj stemme og orkester
 5 Strygerkvartetter nr. 1 "Fra mit liv" (1907), nr. 2 (1932),  nr.  3 (1933); nr .  4 (1944), nr . 5 (1952)

Kilde 
 Om Arthur Meulemans

Komponister fra Belgien
Klassiske komponister fra det 20. århundrede
Alexander Voormolen

Alexander Nicolaas Voormolen (født 3. marts 1895 i Rotterdam – død 12. november 1980 i Amsterdam, Holland) var en hollandsk komponist.

Voormolen studerede hos Albert Roussel i Paris. Han var nyklassissistisk i sin stil. Han har komponeret en symfoni, og en række orkesterværker.

Især den religiøse musik vagte hans store interresse.

Udvalgte værker 

 Symfoni (1942) - for orkester
 Symfoni Koncertante (1951) - for klarinet, valdhorn og strygeorkester

Kilde 
 om Alexander Voormolen på musicweb-international.com 

Komponister fra Nederlandene
Klassiske komponister fra det 20. århundrede
Stenvender

Stenvender (Arenaria interpres) er en vadefugl, der er ret almindelig som trækgæst i Danmark, men sjælden som ynglefugl. Hovedparten af den danske bestand findes på Læsø. Den er regnet som kritisk truet på den danske rødliste 2019, og trækbestanden regnes som truet

Nyere forskning har vha. ultraletvægts-sporingsudstyr påvist, at fugle fra Australien foretager en 27.000 kilometers rundflyvning til Alaska for at yngle. På udturen mod nord raster den i Kina, mens den på hjemturen raster på Marshalløerne i Stillehavet .

Noter

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .

Eksterne henvisninger 
 Netfugl.dk 
 Beskrivelse af stenvender på Dansk Ornitologisk Forenings hjemmeside.
 Avibase - the world database

Mågevadefugle
Arktis' fugle
Fugle fra Skandinavien
Scotland the Brave

Scotland the Brave er et musikstykke hovedsageligt spillet på sækkepibe og udgør sammen med Flower of Scotland de skotske nationalsange.

Musik fra Skotland
Nationalsange
Faste (Alevisme)

Faste i alevismen har en anderledes fortolkning i forhold til hovedstrømningen i islam. Mange alevitter faster slet ikke under ramadan måned, mens andre blot faster i tre til syv dage, afhængig af traditionerne. I alevismen findes flere faste-perioder. Nogle af disse er:

 Muharram sørge-fasten (1-12. muharram)
 Khizir-fasten (3 dage i januar/februar – typisk med sidste dag den tredje torsdag i februar)
 Fasten for de Fjorten Uskyldige (Ondört Masum) (28-30. dhu'l-hijjah)

Referencer 

Alevisme
Ritualer
Jens Bindesbøll

Jens Bindesbøll (13. marts 1756 – 19. juli 1830) var en dansk præst.

Bindesbøll var en degnesøn fra Åstrup ved Faaborg. Faren hed Christen Jensen Bindesbøll, moderen Birgitte Marie født Krag. 1778 dimitteredes han fra Odense Skole og studerede i begyndelsen filologi. 1780-83 var han huslærer hos kammerherre Moth i København og deltog med sin ven Christian Hornemann – hvis karakteristik han har meddelt i fortalen til dennes efterladte filosofiske skrifter --, Rasmus Nyerup og flere i det Rybergske Øvelsesselskab og var almindelig anset som en meget lovende ung mand. En tale på kongens fødselsdag, udgivet 1783, stammer fra dette selskab.

Senere var han alumnus på Borchs Kollegium og tog filologisk eksamen 1786. Men pludselig forandrede han sin bestemmelse, forberedte sig i kort tid til teologisk attestats, blev få måneder efter endt eksamen kaldet til sognepræst i Bringstrup Sogn og Sigersted Sogn i Sjælland (1788) og giftede sig med sin vens søster, Karen Johanne Hornemann (død 1807), præstedatter fra Ærø. 1797 forflyttedes han til Ledøje (ved København), hvor han virkede til sin død.

Bindesbøll var i sin ungdom en ivrig kantianer. Da biskop Nicolai Edinger Balle visiterede hos ham 1800, fik biskoppen, der ville spøge med den nye tids filosofi og politiske idealer, en uhyggelig medfart af Bindesbøll efter sin egen beretning (Kirkeh. Saml. 3. R. IV, 18 f.). I øvrigt var Bindesbøll, der var en ualmindelig kraftig og karakterfast personlighed, af sin samtid anset som en dygtig præst. Blandt hans sønner er arkitekt Michael Gottlieb Bindesbøll og biskop Severin Claudius Wilken Bindesbøll.

Præster fra Danmark
Personer fra Fyn
Danskere i 1700-tallet
Danskere i 1800-tallet
Personer i Dansk Biografisk Leksikon
ABC-mordene

ABC-mordene er en Hercule Poirot–krimi fra 1935, hvor forfatteren Agatha Christie sætter sin detektiv på sporet af en mulig seriemorder, som benytter alfabetet til sin femgangsmåde ved drabene.

Handling 

Poirot modtager et brev med meddelelse om datoen for drabet på "A". Forudsigelsen går i opfyldelse, da Mrs. Asher i Andover bliver myrdet, ligesom "B" og "C" (Betty Barnard i Bexhill-on-Sea og Sir Carmichael Clarke i Churston) bliver ofre for tilsvarende forudsigelser. Brevskriveren, der benytter underskriften ABC må være identisk med morderen, som efterlader The ABC Rail Guide, en køreplan for British Railways på gerningsstederne. Arthur Hastings følger væsentlige dele af opklaringen og beretter herom, men samtidig er der i tredje person en fortælling om Alexander Bonaparte Custs færden.  Cust, der lider af stærke migræneanfald og hævder, at han i perioder har hukommelsestab, bliver hurtigt politiets hovedmistænkte; men Poirot følger andre kriminaltekniske spor.

I slutningen af bogen, efter at Poirot endnu engang har vist sig klogere end Scotland Yards Inspector Japp, udbryder Japp: "Det skulle ikke undre mig, hvis De ender med at efterforske deres egen død". Denne bemærkning antyder, at Christie allerede her havde udtænkt plottet til den senere bog Tæppefald. Pointen i romanen afsløres i Agatha Christies fortælleteknik

Efterligninger 

Flere romaner og film er stærkt inspirerede af bogen, bl.a. Elizabeth Liningtons Greenmask og Ellery Queens Cat of Many Tails..

Anmeldelser 

Handlingens komplekse udformning og den usædvanlige anvendelse af ABC–køreplanen blev af samtiden opfattet som en "genistreg" og også de to bedst kendte Christie-biografier karakteriser romanen som en af Christies bedste. Robert Bernard tilføjer dog: "Gudskelov gennemførte hun ikke planen til 'Z'"

Danske udgaver 
 Hasselbalch, 1938.
 Carit Andersen (De trestjernede kriminalromaner, bind 3); 1960.
 Carit Andersen (De trestjernede kriminalromaner, bind 3); 1962.
 Carit Andersen (De trestjernede kriminalromaner, bind 3); 1967.
 Lademann; Union; 1979. 
 Forum Krimie; 1984. 
 Peter Asschenfeldts Nye forlag, 1998. Bogklubudgave. 
 Peter Asschenfeldts Nye forlag, 1998.

Bearbejdning 

ABC-mordene indgår i tv-serien Agatha Christie's Poirot, med David Suchet som Poirot og i en tv-miniserie i tre dele fra 2017, med John Malkovich som Poirot.

Noter

Litteratur 

 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie, Collins (London)

Romaner fra England
Litteratur i 1935
Krimier
Hercule Poirot bøger
Canadisk los

Canadisk los (latin: Lynx canadensis) er et rovdyr i kattefamilien. Den canadiske los er udbredt i det nordlige USA, det meste af Canada og i store dele af Alaska. Den minder meget om europæisk los, men er fysisk mindre.

Canadisk los har tæt sølvgrå/brun pels som kan have sorte markeringer. Gennemsnitsvægten er cirka 11 kg. Kropslængden er normalt 80-105 cm og skulderhøjden cirka 60 cm hos voksne dyr. Hannen bliver større end hunnen.

Den canadiske los er kendt for at vandre, og en enkelt hanlos (med betegnelsen BC-03-M-02) blev indfanget i British Columbia i 2003 og udsat i Colorado, hvorfra han forsvandt i 2007. I januar 2010 blev han fundet i en fælde i Alberta efter således at have vandret de 2000 kilometer fra Colorado.

Underarter 
Det regnes med tre underarter. Den såkaldte Newfoundlandlos (L. c. subsolanus) er fysisk større end de to fastlandslosser. Den såkaldte arktiske los (L. c. mollipilosus ) har brunere, tættere, blødere og mere ulden pels end den almindelige canadiske los (L. c. canadensis). Hovedskallen er desuden smallere, højere og noget mere buet.

 L. c. canadensis (Sydsanada, dele af Alaska og det nordlige USA, også kaldt almindelig canadisk los)
 L. c. mollipilosus (Nordcanada og dele af Alaska, også kaldt arktisk los)
 L. c. subsolanus (endemisk for Newfoundland, også kaldt Newfoundlandlos)

Kilder 

Losser
Dansk Døve-Idrætsforbund

Dansk Døve-Idrætsforbund er et Idrætsforbund under Parasport Danmark af og for døve, døvblevne og hørehæmmede.

Forbundet blev oprettet i 1922 som en sammenslutning af de forskellige, lokale, danske idrætsforeninger for døve landet over, og har siden hen blandt andet arrangeret to Deaflympics i København, i 1949 og i 1997, hvor forbundets 75 års jubilæum samtidigt blev fejret.

Forbundets sekretariat har lokale i Idrættens Hus i Brøndby, men har derudover en del aktiviteter landet over via de lokale foreninger, og medlemsskaren består af såvel døve som hørehæmmede og hørende sportsfolk.

Ekstern henvisning 
 Dansk Døve-Idrætsforbunds hjemmeside
 hjemmesiden for den danske Deaflympics-delegation 2009

Døvekultur
Døve-Idrætsforbund
Etableret i 1922
Christian

Christian, Kristian, Kristen, Christen, Kresten, Chresten, og Kristjan kan henvise til flere personer og lokaliteter:

Personer 
 Christian (navn) – om navnene Christian, Kristian, Kristen, Christen, Kresten, Chresten, og Kristjan og bærere af disse (som for- og efternavn).
 Liste over herskere med navnet Christian – regerende herskere med Christian som fornavn.
 Prins Christian (flertydig) – adskillige prinser med dette navn.
 Chresten (sanger) – dansk singer-songwriter i country- og popgenren
 Kristian (børnesanger) – Kristian Dahlgård Mikkelsen - dansk børne-sanger

Dyr 
 Christian (løve) – en kendt løve

Musik 
 The Christians – et soulband fra Liverpool, England
 Christian the Christian – album af Lackthereof

Navnet anvendt i fiktion 
 Christian, hovedpersonen i John Bunyans roman The Pilgrim's Progress.
 Kong Christian stod ved højen Mast er titlen på den danske kongesang, skrevet af Johannes Ewald.
 Christian (film), en dansk film fra 1989 instrueret af Gabriel Axel.
 Kristen Skjern og Hans Christian Varnæs er to figurer fra Matador, spillet af henholdsvis Jesper Langberg og Holger Juul Hansen.
 Kristian (tv-serie) en dansk tv-serie på TV2 Zulu.

Lokaliteter

Danske stednavne 
 Fort Christiansborg, tidligere dansk fort på Den danske Guldkyst (opkaldt efter Christian 5.)
 Christiansborg Slot, hjemsted for Folketinget (opkaldt efter Christian 6.)
 Christiansfeld, en by i Sønderjylland (opkaldt efter Christian 7.)
 Christiansfort, tidligere dansk fort i Dansk Vestindien (opkaldt efter Christian 5.)
 Christianshavn, bydel i København (opkaldt efter Christian 4.)
 Christians Kirke på Christianshavn (opkaldt efter Christian 6.)
 Christianskirken, navn på flere kirker (se disse)
 Fristaden Christiania på Christianshavn
 Grevskabet Christianssæde på Lolland (indtil 1740 Grevskabet Christiansborg), tidligere dansk grevskab
 Christianspris, tidligere fæstning ved Kiel i Slesvig-Holsten, også kaldet Frederiksort (opkaldt efter Christian 4.)
 Christians Sogn, findes flere steder i landet.
 Christiansø, ø ved Bornholm, del af Ertholmene (opkaldt efter Christian 5.)
 Christiansø Sogn, som ovenstående

Udenlandske stednavne 
 Kristianstad, en by i Skåne, opr. Christianstad (opkaldt efter Christian 4.)
 Christiania og Kristiania, ældre navne for Oslo, Norges hovedstad (opkaldt efter Christian 4.)
 Christian Island, Ontario
 Christian County, Illinois
 Christian County, Kentucky
 Christian County, Missouri
Brevet der dræbte

Brevet der dræbte (en: The Secret of Chimneys) er en spændingsroman fra 1925 af Agatha Christie. 
Den foregår i efterretningskredse og er af den type, hun betegnede som "lette at skrive". Ingen af Christies sædvanlige detektiver, Hercule Poirot og Jane Marple, deltager i opklaringen.

Plot 

Lord Caterhams datter, lady Eileen Brent, blandt venner kaldt "Bundle", bliver involveret i en sag, der har rødder til en revolution i det fiktive land Herzoslovakia. Flere personer med tilknytning til dette Balkan – drama befinder sig på Caterhams gods, Chimneys, og et drab begås, inden de mange intriger opklares af Politiinspektør Battle fra Scotland Yard. Battle, Bundle og hendes far optræder ligeledes i De syv urskiver.

Fortællestil 

I sine tidlige spændingsromaner benyttede Christie sin "lette, eventyragtige" fortællestil til at tillade personer, der ellers er sympatisk fremstillet, at fremsætte racistiske eller antisemitiske bemærkninger, og i denne roman er der flere eksempler. De er dog fjernet i de fleste oversættelser, bl.a. de amerikanske.

Udgaver på dansk 

 Carit Andersen (De trestjernede kriminalromaner, bind 18); 1963 
 Carit Andersen (De trestjernede kriminalromaner, bind 18); 1967
 Carit Andersen (De trestjernede kriminalromaner, bind 18); 1970

Noter

Litteratur 

 Barnard, Robert (1980): A Talent to Decieve, Fontana/Collins
 Osbourne, Charles (1982): The Life and Crimes of Agatha Christie,Collins (London)

Krimier
Litteratur i 1925
Romaner fra England
Agatha Christie
Bøger af Agatha Christie
Frank Foli Andersen

Frank Foli Andersen (født 6. december 1951) er tidligere en dansk atlet. Han var medlem af Kastrup Tårnby Atletik (-1981), Holte IF (1982) og Trongårdens IF (1986-).

Foli Andersen er uddannet folkeskolelærer og arbejder som lærer på Marie Kruses Skole i Farum.

Danske mesterskaber 
  1982	200 meter 22.34
  1982	400 meter 48.70
  1981	400 meter 48.67
  1980	200 meter 22.59
  1979	200 meter 22.03
  1978	200 meter 22.35
  1978	400 meter 49.77
  1977	200 meter 22.13
  1976	400 meter 49.06
  1976	200 meter 22.34
  1975	400 meter 48.96
  1975	200 meter 22.27
  1974	400 meter 48.3
  1973	400 meter 48.2
  1972 400 meter 47.9
  1972	200 meter 22.2
  1971	200 meter 22.0

Eksterne henvisninger 
 DAF i tal – Frank Foli Andersen
 Statletik.dk – Profil – Frank Foli Andersen

Sprintere fra Danmark
Atleter fra Kastrup Tårnby Atletik
Atleter fra Holte IF
Atleter fra Trongårdens IF
Lærere fra Danmark
Laila Søndergaard

Laila Søndergaard (født 1956) er tidligere en dansk atlet. Hun var medlem af Herlev Atletik.

Søndergaard deltog 1973 på det danske 4 x 100 meter hold i Europa cupen på Lyngby Stadion

Laila Søndergaard er søster til Svend, Hanne, Bjørn og Lilli Søndergaard, som alle nåede den danske atletik elite i forskellige disipliner. De trænedes alle af faderen Jørgen Søndergaard.

Internationale ungdomsmesterskaber 
 1973 JEM 100 meter 16.plads 12,39

Danske mesterskaber 
 1972 100 meter 12.2

Eksterne henvisninger 
 DAF i tal – Laila Søndergaard 

Sprintere fra Danmark
Atleter fra Herlev Atletik
Michael Mørkboe

Michael Mørkboe (født 9. december 1971) er en tidligere dansk atlet. Han er medlem af Københavns IF samt siddende næstformand i bestyrelsen.

Danske mesterskaber 
  2003 Tikamp 5266 point
  2002 60 meter hæk inde 9,00
  2000 Femkamp 2821 point
  1997 Femkamp 2872 point
  1993 Tikamp 5275 point

Eksterne henvisninger 
 DAF i tal – Michael Mørkboe 

Mangekæmpere fra Danmark
Atleter fra Københavns IF
Trænere fra Danmark
Hækkeløbere fra Danmark